Diari Oficial de la Generalitat Valenciana


Sumari del DOGV 2555, del 20-07-1995 (1995/835532)

ORDRE de 10 de juliol de 1995, de la Conselleria d'Agricultura i Medi Ambient, per la qual es modifica la de 27 de juliol de 1993, de la Conselleria d'Agricultura, Pesca i Alimentació, que regula les denominacions específiques «Aperitiu Café d'Alcoi», «Tomaní d'Alacant», «Herber de la Serra de Mariola (Alacant)» i «Anís d'Alacant», i el consell regulador (Consell Regulador de les Begudes Espirituoses d'Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/07/10/(1)/dof/vci/html**

### Dades del document

Número de DOGV
:   2555

Data del DOGV
:   20-07-1995

Secció del DOGV
:   DISPOSICIONS GENERALS

Número del document
:   1995/835532


Data del document
:   10-07-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 10 de juliol de 1995, de la Conselleria d'Agricultura i Medi Ambient, per la qual es modifica la de 27 de juliol de 1993, de la Conselleria d'Agricultura, Pesca i Alimentació, que regula les denominacions específiques «Aperitiu Café d'Alcoi», «Tomaní d'Alacant», «Herber de la Serra de Mariola (Alacant)» i «Anís d'Alacant», i el consell regulador (Consell Regulador de les Begudes Espirituoses d'Alacant).   
L'ordre que es modifica mitjançant aquesta altra, publicada en el Diari Oficial de la Generalitat Valenciana número 2.104, de 16 de setembre de 1993, i ratificada per mitjà de l'Ordre de 7 de juny de 1994, del Ministeri d'Agricultura, Pesca i Alimentació (BOE núm. 146, de 20.06.94), en el capítol V, relatiu a l'«Anís d'Alacant», s'ha d'harmonitzar amb el Reglament VPU 3952/1989, del Consell, de 29 de maig de 1989, perquè siga reconegut per la Unió Europea.  
Atès l'anterior, vistos l'Estatut d'Autonomia de la Comunitat Valenciana i el Reial Decret 4107/1982, fent ús de les facultats que tinc atribuïdes i amb l'acord previ del Consell Regulador,  
ORDENE:  
Article únic  
Els articles 16, 17.1 i 17.2 de l'annex a l'Ordre de 27 de juliol de 1993, que regula les denominacions específiques «Aperitiu Café d'Alcoi», «Tomaní d'Alacant», «Herber de la Serra de Mariola (Alacant)» i «Anís d'Alacant», es modifiquen de la manera següent:  
«Article setze  
Es denomina «Anís d'Alacant» la beguda espirituosa elaborada en la província d'Alacant i obtinguda per destil·lació d'anís verd (Pimpinella anissum, L.) i anís estrellat (Illicium verum) en alcohol neutre d'origen agrícola, amb un grau alcohòlic comprés entre el 40 i el 55 per cent en volum. El contingut màxim de sucre per litre de producte acabat serà de 50 grams.  
Article disset  
1. L'elaboració es farà destil·lant en alcohol neutre d'origen agrícola la llavor d'anís (Pimpinella anissum, L.) i anís estrellat (Illicium verum). Se separaran els caps i les cues resultants d'aquesta destil·lació, que podran redestil·lar-se tantes vegades com es vulga.  
2. Al destil·lat obtingut s'afegirà l'alcohol, els extrets naturals d'anís, o d'anís i anís estrellat, l'aigua i el sucre necessaris. La quantitat mínima de destil·lat en el producte final serà del 20 per cent, referit a graus absoluts. En l'etiqueta d'aquest producte caldrà fer constar la paraula "destil·lat".»  
DISPOSICIONS FINALS  
Primera  
Aquesta ordre es comunicarà al Ministeri d'Agricultura, Pesca i Alimentació perquè en tinga coneixement i la ratifique posteriorment, d'acord amb el que es preveu en el Reial Decret 728/1988, de 8 de juliol.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 10 de juliol de 1995  
La consellera d'Agricultura i Medi Ambient,  
Mª áNGELES RAMóN LLIN MARTíNEZ


Còpia Permalink ELI